b'\n_START_ARTICLE_\nVilla Medusa\n_START_PARAGRAPH_\nVilla Medusa er et tv-realityshow med deltagere, som uden penge p\xc3\xa5 lommen skal finde arbejde i et turistomr\xc3\xa5de for at f\xc3\xa5 til husleje og husholdning._NEWLINE_Villa Medusa er blevet sendt i Danmark af TV Danmark i to omgange i 1999 og 2000._NEWLINE_Konceptet er udviklet af det svenske produktionsselskab STRIX og ogs\xc3\xa5 blevet sendt i Norge. Den svenske udgave gik fem s\xc3\xa6soner p\xc3\xa5 Kanal 5 i perioden 1999 til 2001, mens den norske gik tre s\xc3\xa6soner p\xc3\xa5 TVNorge i perioden 2000 til 2001.\n_START_SECTION_\nKoncept\n_START_PARAGRAPH_\n8 personer lejer sig ind i et hus i Sydeuropa. De har som udgangspunkt ingen penge p\xc3\xa5 lommen, og skal derfor ud at s\xc3\xb8ge forefaldent arbejde for at tjene til husleje og mad._NEWLINE_Hver udsendelse \xc3\xa1 1 time afsluttes med et storm\xc3\xb8de, hvor deltagerne samles for at give hinanden point._NEWLINE_Ved storm\xc3\xb8dets afslutning er der fundet en vinder og en taber, som f\xc3\xa5r plus- og minuspoint til en samlet stilling med henblik p\xc3\xa5 at finde en endelig vinder af 250.000 kr. efter 10 programmer.\n_START_SECTION_\nS\xc3\xa6son 1999\n_START_PARAGRAPH_\nI 1999 vandt Ludo. Blandt de andre deltagere s\xc3\xa5s i 1999 den nu professionelle pokerspiller Theo J\xc3\xb8rgensen, motorcrossk\xc3\xb8reren Jesper Kj\xc3\xa6r J\xc3\xb8rgensen og den lesbiske Franciska "V". Sidstn\xc3\xa6vnte dukkede senere op i b\xc3\xa5de realityprogrammerne Big Brother og Danmarks bedste handyman.\n_START_SECTION_\nS\xc3\xa6son 2000\n_START_PARAGRAPH_\nVinder i 2000 blev Tahir Rehman i partnerskab med_NEWLINE_Thomas TC Christensen. TC hjalp Tahir i pointregnskabet, s\xc3\xa5 denne var ur\xc3\xb8rlig i finalen mod den tavse kristne bedemand Jakob Buch._NEWLINE_Blandt de andre deltagere i 2000 var June Corell og Marianne Vang.'